Efter tre sæsoner i Aalborg Håndbold skifter den 26-årige stregspiller Niclas Barud til Göppingen i den bedste tyske håndboldrække. - Vi er kede af, at Niclas forlader Aalborg Håndbold. Han er en nøglespiller for os og har udviklet sig enormt i tiden hos os, men vi ønsker ham naturligvis held og lykke i Tyskland efter denne sæson, skriver Aalborg Håndbold på sin hjemmeside. Den svenske landsholdsspiller har været i Aalborg i tre sæsoner, og han håber, han kan slutte sin tid i klubben af med en titel. Aalborg Håndbold ligger i øjeblikket nummer to i Herrehåndboldligaen.

Referat:
Aalborg Håndbolds svenske stregspiller Niclas Barud skifter til Bundesligaen og Göppingen.